Master Fatman

Morten Lindberg (født 24. september 1965 i Munkebo, død 26. marts 2019 på Nørrebro), bedre kendt som Master Fatman, var en dansk kunstner, sanger, DJ, tv-vært, instruktør og kendis.

Opvækst 
Den bakkenbartede multikunstner blev født i Munkebo på Fyn i 1965. Han voksede op i Dalum ved Odense og gik på Rudolf Steiner-skolen.

Karriere 
I slutfirserne slog han hul igennem til den bredere offentlighed med livebandet Master Fatman and his Freedom Fighters, der blandt andet fortolkede Abba-hits. I 1986 blev han landskendt som Master Fatman. I slutningen af firserne og i begyndelsen 1990'erne, blev han kendt som fortolker af gamle Abba- og disco-klassikere, først i det populære live-band Master Fatman and his Freedom Fighters, og senere på albummet Hail Hail.

I 1992 debuterede Morten Lindberg som filminstruktør med kultfilmen Gayniggers from Outer Space.

Master Fatman deltog i Dansk Melodi Grand Prix i 1995 med sangen "Jordisk kærlighed", der endte i top 5 og i 1996 med sangen "I nat", der kom på en femteplads ud af fem.

I 2006 deltog Morten Lindberg i tredje sæson af Vild med dans, som blev sendt på TV 2, hvor han endte på en samlet 6. plads. og i 2014 deltog Morten Lindberg i Dit hjem i vores hænder

Master Fatman var også vegetar og fortaler for dyrs rettigheder. I 2008 blev Master Fatman udnævnt til Fairtrade-ambassadør også kaldet Fairtrade Fighter.

Han var vært på DR P8 Jazz 3-timers lørdagsprogram Jazzmosfæren. Fra 2015 til sin død var Morten Lindberg vært på Radio24syvs »frankofile morgenprogram«, Croque Monsieur.

Endvidere arbejdede Morten Lindberg som DJ, foredragsholder og  skribent m.m.

Privat 
Morten Lindberg blev i 2010 gift med Herminia Vicente Mabunda. Sammen havde de fire børn. Fra et tidligere forhold havde han en søn.

Han døde pludseligt i hjemmet på Nørrebro den 26. marts 2019, 53 år gammel. Den 13. april 2019 blev han bisat fra Helligåndskirken i København. Kisten blev efterfølgende kørt på cykel igennem byen, efterfulgt af over 1000 personer og et stort jazzorkester. Urnen blev nedsat på Assistens Kirkegård.

Projekter, udgivelser etc. 
 Medforfatter på Master Fatmans Livshistorie af Torben Eschen 1992. 
 Sunget i punkbandet Bronson & Psykopaterne 
 Vært i tv-programmet Frank of Denmark, DR, 1995
 Stifter af partiet "Det Kosmiske Parti", har stillet op til Kommunalvalg i Københavns Kommune
 Lindberg Hemmer Foundation – duo med Hammondorganisten Dan Hemmer (2 albums: Scandinavian Supermarket Music & Brazilian Architecture)
 Redaktør og udgiver af Magasin Schäfer
 Udnævnt til æresmedlem i foreningen trekkies.dk i 1996
 Protektor ved Karneval i København
 Stifter af en børnehave for udsatte børn i Brasilien<ref>{{Cite web |url=http://www.casagorda.com/ |title=Casa Gorda, en børnehave i favelaen |access-date=16. februar 2008 |archive-date= 8. februar 2009 |archive-url=https://web.archive.org/web/20090208082534/http://casagorda.com/ |url-status=dead }}</ref>
 Kunstforståelsesfilmen My Seven Best Paintings om billedkunstneren John Kørner
 Biografi Master Fatman af David Pepe Birch 2011
 Radio-programmet Croque Monsieur på Radio24syv

 Diskografi 
 Hail Hail (1991)
 Featuring-vokal som "Tykmesteren" på skæring #5 "Jeg Vil Ha' Dig" på rap-gruppen Hvid Sjokolades debutalbum Så'n er vi fra (1996)Hvid Sjokolade - Jeg Vil Ha' Dig, YouTube.com

 Filmografi 
Instruktør
 Gayniggers From Outer Space (1992)

Skuespiller
 Smagen af Danmark (DR2 Vært) 
 Møv og Funder (1991)
 Hvileløse hjerte (1996, kortfilm)
 Vild med dans (2006, sæson 3)
 Hiv stikket ud, (2007, DR, vært)
 4-stjerners Middag (2011)
 Til middag hos...'' (2011)

Referencer

Eksterne henvisninger 
 
 Fatmans fornemmelse for fred
 Kristus, Buddha og Fatman
 
 Master Fatman på Discogs

Personer fra Munkebo
Sangere fra Danmark
Filminstruktører fra Danmark
Vegetarer
Har spillet på Roskilde Festival
Dj's fra Danmark
Kunstnere fra Danmark
Tv-værter fra Danmark
Personer fra Fyn
Deltagere ved Dansk Melodi Grand Prix 1995
Deltagere ved Dansk Melodi Grand Prix 1996